Първоначалното име на кораба е „Фей Хунг“ (), третият съд в серията учебни крайцери „Чао Хо“, които Императорски Китай поръчва в чужбина, във връзка с амбициозна програма за развитие на военноморските си сили. Вследствие на Синхайската революция и създаването на Република Китай, новото правителство на страната се отказва от кораба, построен в САЩ от фирмата "New York Shipbuilding". Корабостроителя успява да продаде крайцера на Гърция, която след Балканските войни има амбициозна програма за развитие на собствените си ВМС.